作者:羅鄴
標題:冬夕江上言事五首
內容:葉落才悲草又生，看看少壯是衰形。關中秋雨書難到，幾時拋得歸山去，松下看雲讀道經。喔喔晨雞滿樹霜，喧喧曉渡簇舟航。數星昨夜寒爐火，逢人舉止皆言命，至竟謀閑可勝忙。野堂吟罷獨行行，點水微微凍不鳴。十裡溪山新雪後，日苦幾多心下見，那堪歲晏又無成。僻居多與懶相宜，吟擁寒爐過臘時。風柳欲生陽面葉，賴有陶情一尊酒，愁中相向展愁眉。一帶長溪淥浸門，數聲幽鳥啄雲根。松亭盡日唯空坐，難得儒翁共討論。